40. ΨΗΦΙΣΜΑ Ε΄ της 30/31 Ιαν. 1975 (ΦΕΚ Α΄ 13) Περί παρατάσεως των προθεσμιών των πειθαρχικών διατάξεων της από 3.9.1974 Συντακτικής Πράξεως «περί Καθηγητών και Υφηγητών των Ανωτάτων Εκπαιδευτικών Ιδρυμάτων» Έχοντες υπ’ όψει: α)Το από 19/24 Δεκ. 1974 Ψήφισμα της Ε΄ Αναθεωρητικής Βουλής των Ελλήνων «περί ψηφίσεως και εκδόσεως ψηφισμάτων υπό της Ε΄ Αναθεωρητικής Βουλής κλπ.». β)Το από 23 Ιαν. 1975 Ψήφισμα της Ε΄ Αναθεωρητικής Βουλής των Ελλήνων «περί παρατάσεως των προθεσμιών των πειθαρχικών διατάξεων της από 3.9.1974 Σ.Π. και ενοποιήσεως της πειθαρχικής δικαιοδοσίας «περί Καθηγητών και Υφηγητών των Ανωτάτων Εκπαιδευτικών Ιδρυμάτων», αποφασίζομεν: Α.Να δημοσιευθή δια της Εφημερίδος της Κυβερνήσεως το ανωτέρω υπό στοιχ. Ε΄ Ψήφισμα, έχον ως έπεται: Η Ε΄ ΑΝΑΘΕΩΡΗΤΙΚΗ ΒΟΥΛΗ ΤΩΝ  ΕΛΛΗΝΩΝ Έχουσα υπ’ όψει: Το από 19/24 Δεκ. 1974 Ψήφισμα αυτής «περί ψηφίσεως και εκδόσεως Ψηφισμάτων υπό της Ε΄ Αναθεωρητικής Βουλής κλπ.». Ψηφίζει Άρθρ.1.-1.Η προθεσμία της παρ. 2 του άρθρ. 10 της από 3.9.1974 Σ.Π. «περί αποκαταστάσεως της νομιμότητος εις τα Ανώτατα Εκπαιδευτικά Ιδρύματα» παρατείνεται επί δέκα πέντε ημέρας από της δημοσιεύσεως του παρόντος. 2.Το Ειδικόν Πειθαρχικόν Συμβούλιον της παρ. 3 του άρθρ. 10 της αυτής από 3.9.1974 Σ.Π. ως έχει συγκροτηθή κατά τας διατάξεις της ως είρηται παραγράφου και του άρθρ. 1 του Ν.Δ. 88/1974, οφείλει να περατώση τας ενώπιον αυτού αγομένας υποθέσεις εντός προθεσμίας 10 μηνών από της δημοσιεύσεως της Συντακτικής Πράξεως. Άρθρ.2.-Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. Β.Το Ημέτερον Υπουργικόν Συμβούλιον θέλει προσυπογράψει και δημοσιεύσει το παρόν, επιτιθεμένης της Μεγάλης του Κράτους Σφραγίδος. 